
 14.3.2022
 BG
 Официален вестник на Европейския съюз
 L 86/1
 РЕГЛАМЕНТ ЗА ИЗПЪЛНЕНИЕ (ЕС) 2022/419 НА СЪВЕТА
 от 14 март 2022 година
 за прилагане на Регламент (ЕС) No 1352/2014 относно ограничителни мерки с оглед на положението в Йемен
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 1352/2014 на Съвета от 18 декември 2014 г. относно ограничителни мерки с оглед на положението в Йемен (1), и по-специално член 15, параграф 1 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 18 декември 2014 г. Съветът прие Регламент (ЕС) No 1352/2014.
 (2)
 На 28 февруари 2022 г. комитетът към Съвета за сигурност на ООН, създаден съгласно Резолюция 2140 (2014) на Съвета за сигурност на ООН, добави едно образувание към списъка на лицата и образуванията, подлежащи на ограничителни мерки.
 (3)
 Поради това приложение I към Регламент (ЕС) No 1352/2014 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 1352/2014 се изменя съгласно предвиденото в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 14 март 2022 година.
 За Съвета
 Председател
 É. BORNE
 (1) OВ L 365, 19.12.2014 г., стр. 60.
 ПРИЛОЖЕНИЕ
 Приложение I към Регламент (ЕС) No 1352/2014 се изменя, както следва:
 (1)
 заглавието „Списък на лицата, образуванията и органите, посочени в член 2“ се заменя със следното:
 „Списък на лицата, образуванията и органите, посочени в членове 1а и 2“;
 (2)
 под заглавието „Списък на лицата, образуванията и органите, посочени в членове 1а и 2“ се добавят следното подзаглавие и следното образувание.
 „Б.
 ОБРАЗУВАНИЯ
 1.
 ХУТИ
 (*1) (изв. още като: а) АНСАРАЛЛАХ; б) АНСАР АЛЛАХ; в) ПАРТИЗАНИ НА БОГ; д) ПОДДРЪЖНИЦИ НА БОГ).
 Информация: Хутите са участвали в действия, застрашаващи мира, сигурността и стабилността на Йемен.
 Дата на посочване от ООН:24.2.2022 г.
 Допълнителни сведения от описателното обобщение на основанията за включване в списъка, предоставено от Комитета по санкциите:
 Хутите са участвали в нападения, при които са поразявали граждани и гражданска инфраструктура в Йемен, провеждали са политика на сексуално насилие и репресии срещу политически активни жени и жени с професии, участвали са в набирането и използването на деца войници, подбуждали са към насилие срещу групи от населението, включително на основата на религия и националност, както и са използвали безразборно противопехотни мини и самоделни взривни устройства по Западния бряг на Йемен. Хутите също са възпрепятствали предоставянето на хуманитарна помощ на Йемен, или достъпа до, или разпределянето на хуманитарна помощ в Йемен.
 Хутите са извършвали нападения на търговски кораби в Червено море, като са използвали плавателни съдове, превърнати в самоделни взривни устройства, и морски мини.
 Хутите също са извършвали нееднократни терористични нападения през граница, при които са поразявали граждани и гражданска инфраструктура в Кралство Саудитска Арабия и в Обединените